ประกาศสภาวิศวกรประกาศสภาวิศวกรเรื่องโครงสร้างและอำนาจหน้าที่ วิธีการดำเนินงาน และสถานที่ติดต่อเพื่อรับข้อมูลข่าวสารของสำนักงานสภาวิศวกร[๑] เพื่อให้เป็นไปตามมาตรา ๗ (๑)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่จะให้ประชาชนรับรู้ข้อมูลข่าวสารเกี่ยวกับการดำเนินงานต่าง ๆ ของทางราชการ เพื่อประชาชนสามารถแสดงความคิดเห็นและใช้สิทธิทางการเมืองได้โดยถูกต้องกับสภาพความเป็นจริง คณะกรรมการสภาวิศวกรในการประชุมครั้งที่ ๙-๕/๒๕๕๙ เมื่อวันที่ ๑๔ มีนาคม ๒๕๕๙จึงสมควรประกาศโครงสร้างและการจัดองค์กรในการดำเนินงานของสำนักงานสภาวิศวกรและสถานที่ติดต่อเพื่อรับข้อมูลข่าวสารของสำนักงานสภาวิศวกร ไว้ดังต่อไปนี้ข้อ๑ สำนักงานสภาวิศวกรมีอำนาจหน้าที่โดยสรุปเกี่ยวกับการทำหน้าที่ธุรการต่างๆ ให้แก่สภาวิศวกรและคณะกรรมการสภาวิศวกรข้อ๒สำนักงานสภาวิศวกรมีโครงสร้างและการจัดหน่วยงานภายใน ดังต่อไปนี้(๑) ฝ่ายทะเบียนและใบอนุญาต(๒) ฝ่ายรับรองปริญญาและส่งเสริมวิชาชีพวิศวกรรม(๓) ฝ่ายบริหารและประชาสัมพันธ์(๔) ฝ่ายการเงิน บัญชี งบประมาณและการพัสดุ(๕) ฝ่ายเทคโนโลยีสารสนเทศ(๖) ฝ่ายต่างประเทศ(๗) สำนักกฎหมายและจรรยาบรรณข้อ๓ อำนาจหน้าที่โดยสรุปของหน่วยงานภายในสำนักงานสภาวิศวกรมีดังนี้(๑) ฝ่ายทะเบียนและใบอนุญาต(ก) เก็บรักษาทะเบียนสมาชิกสภาวิศวกรทะเบียนผู้ได้รับใบอนุญาตประกอบวิชาชีพวิศวกรรมควบคุม(ข) ควบคุมการออกบัตรสมาชิกและใบอนุญาตประกอบวิชาชีพวิศวกรรมควบคุม(ค) จัดการทดสอบความรู้ทางวิศวกรรมระดับสามัญวิศวกร วุฒิวิศวกรและภาคีวิศวกรพิเศษ(ง) ให้บริการสมาชิกทั้งส่วนกลางและส่วนภูมิภาค(จ) ปฏิบัติงานอื่นใดตามที่ได้รับมอบหมายจากผู้บังคับบัญชา(๒) ฝ่ายรับรองปริญญาและส่งเสริมวิชาชีพวิศวกรรม(ก) ประสานงานกับสมาคมวิชาชีพ สถาบันการศึกษา หน่วยงานของรัฐ รัฐวิสาหกิจบริษัทเอกชน หน่วยงานที่เกี่ยวข้อง เพื่อดำเนินการ ดังต่อไปนี้๑)รับรองปริญญา ประกาศนียบัตร และวุฒิบัตรในการประกอบวิชาชีพวิศวกรรมควบคุมให้เป็นไปตามระเบียบ/ข้อบังคับที่เกี่ยวข้อง๒)รับรองการเป็นองค์กรแม่ข่ายการพัฒนาวิชาชีพวิศวกรรมต่อเนื่อง๓)ส่งเสริมสาขาวิชาชีพวิศวกรรมเพิ่มเติม๔)สนับสนุนการจัดทำมาตรฐานและคู่มือการปฏิบัติวิชาชีพ(ข) ดูแลงานด้านการประกอบวิชาชีพให้เป็นไปตามหลักวิศวกรรมรวมถึงการบริการวิชาการต่าง ๆที่เกี่ยวกับการประกอบวิชาชีพวิศวกรรมและความปลอดภัยสาธารณะ ตลอดจนจัดอบรม สัมมนาเพื่อเพิ่มพูนทักษะความรู้(ค) ปฏิบัติงานอื่น ๆ ตามที่ได้รับมอบหมายจากผู้บังคับบัญชา(๓) ฝ่ายบริหารและประชาสัมพันธ์(ก) จัดทำแผนงานและงบประมาณประจำปี(ข) จัดเตรียมการประชุมใหญ่สภาวิศวกร(ค) จัดเตรียมการเลือกตั้งคณะกรรมการสภาวิศวกร(ง) จัดทำแผนพัฒนาด้านทรัพยากรบุคคล(จ) ดูแลทรัพย์สินและอุปกรณ์สำนักงานให้อยู่ในสภาพพร้อมใช้งาน(ฉ) ดูแลงานสารบรรณของสภาวิศวกร ตลอดจนงานธุรการต่าง ๆ(ช) วางแผนการประชาสัมพันธ์ภาพลักษณ์ของสภาวิศวกร ทั้งภายในและภายนอกองค์กร(ซ) ปฏิบัติงานอื่นใดตามที่ได้รับมอบหมายจากผู้บังคับบัญชา(๔) ฝ่ายการเงิน บัญชี งบประมาณและการพัสดุ(ก) รวบรวมแผนงานและงบประมาณประจำปี(ข) ควบคุมการรับ และการจ่ายเงินของสภาวิศวกร(ค) ให้คำแนะนำแนวทางปฏิบัติงานด้านการเงินบัญชี งบประมาณและการพัสดุ(ง) ควบคุมค่าใช้จ่ายให้เป็นไปตามกรอบงบประมาณ(จ) จัดวางระบบการบริหารงบประมาณให้สอดคล้องกับแผนดำเนินงาน(ฉ) ดูแลงานพัสดุของสภาวิศวกร(ช) ควบคุมดูแลทะเบียนทรัพย์สินของสภาวิศวกร(ซ) ปฏิบัติงานอื่น ๆ ตามที่ได้รับมอบหมายจากผู้บังคับบัญชา(๕) ฝ่ายเทคโนโลยีสารสนเทศ(ก) วางแผนและพัฒนาระบบเทคโนโลยี ทำหน้าที่วางแผนและพัฒนาระบบคอมพิวเตอร์โดยการศึกษาเทคโนโลยีใหม่ ๆ จัดหาเครื่องคอมพิวเตอร์ และโปรแกรมต่าง ๆสำหรับการพัฒนางาน(ข) ดูแลงานระบบเครือข่ายคอมพิวเตอร์ ดูแลระบบคอมพิวเตอร์ระบบเครือข่ายคอมพิวเตอร์โปรแกรมระบบอัตโนมัติ และโปรแกรมคอมพิวเตอร์อื่น ๆที่เกี่ยวข้องกับการบริการ การพัฒนาหรือบริหารงาน(ค) ดูแลงานฐานข้อมูล ดูแลรับผิดชอบฐานข้อมูลที่พัฒนาขึ้นเพื่อใช้ประโยชน์ในการให้บริการสารสนเทศ(ง) ดูแลและพัฒนาเว็บไซต์ของสำนักงาน(จ) ดูแลอุปกรณ์สารสนเทศให้อยู่ในสภาพพร้อมใช้งาน(ฉ) ปฏิบัติงานอื่นใดตามที่ได้รับมอบหมายจากผู้บังคับบัญชา(๖) ฝ่ายต่างประเทศ(ก) กำกับการจดทะเบียนวิศวกรวิชาชีพข้ามชาติภายใต้ข้อตกลงระหว่างประเทศทั้งขาเข้า และขาออก(ข) ดูแลงานรับรองมาตรฐานคุณภาพการศึกษาวิศวกรรมศาสตร์(ค) ประสานงานด้านการระหว่างประเทศ(ง) ประชาสัมพันธ์ข้อมูล และเผยแพร่ข่าวสารความรู้ด้านการประกอบวิชาชีพวิศวกรรมในต่างประเทศ(จ) ปฏิบัติงานอื่นใดที่ได้รับมอบหมายจากผู้บังคับบัญชา(๗) สำนักกฎหมายและจรรยาบรรณ(ก) พิจารณา วิเคราะห์และเสนอแนะต่อคณะกรรมการสภาวิศวกรคณะอนุกรรมการ คณะทำงานและบุคคลผู้ดำรงตำแหน่งต่าง ๆ ตามพระราชบัญญัติวิศวกร พ.ศ. ๒๕๔๒(ข) ดำเนินคดีทุกประเภทของสภาวิศวกร(ค) สนับสนุนการปฏิบัติงานของคณะกรรมการจรรยาบรรณ(ง) ดูแลงานด้านกฎหมายและจรรยาบรรณของสภาวิศวกร(จ) ปฏิบัติงานอื่นใดตามที่ได้รับมอบหมายจากผู้บังคับบัญชาข้อ๔สถานที่ติดต่อขอรับข้อมูลข่าวสารของสำนักงานสภาวิศวกร ตั้งอยู่ที่ ๔๘๗/๑อาคาร วสท. ชั้น ๒ ซอยรามคำแหง ๓๙ (เทพลีลา) แขวงพลับพลา เขตวังทองหลาง กรุงเทพฯ๑๐๓๑๐ สายด่วน ๑๓๐๓ โทรสาร ๐ ๒๙๓๕ ๖๖๙๕, ๐ ๒๙๓๕ ๖๖๙๗หรือทางระบบเครือข่ายอินเตอร์เน็ตที่ www.coe.or.thประกาศ ณ วันที่ ๑๑เมษายน พ.ศ. ๒๕๕๙กมล ตรรกบุตรนายกสภาวิศวกรกัญฑรัตน์/ปริยานุช/จัดทำ๖ มิถุนายน๒๕๕๙นุสรา/ตรวจ๑๓ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๔๒ ง/หน้า ๒๐๖/๒ มิถุนายน ๒๕๕๙